CELEX: 62008CN0393
Language: et
Date: 2008-05-21 00:00:00
Title: Kohtuasi C-393/08: Eelotsusetaotlus, mille esitas Tribunale Amministrativo Regionale del Lazio (Itaalia) 10. septembril 2008  — Emanuela Sbarigia versus Azienda USL RM/A, Comune di Roma, Assiprofar — Associazione Sindacale Proprietari Farmacia e Ordine dei Farmacisti della Provincia di Roma

8.11.2008   
            
            
               ET
            
            
               Euroopa Liidu Teataja
            
            
               C 285/28
            
         Eelotsusetaotlus, mille esitas Tribunale Amministrativo Regionale del Lazio (Itaalia) 10. septembril 2008 — Emanuela Sbarigia versus Azienda USL RM/A, Comune di Roma, Assiprofar — Associazione Sindacale Proprietari Farmacia e Ordine dei Farmacisti della Provincia di Roma
   (Kohtuasi C-393/08)
   (2008/C 285/46)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale del Lazio
   Põhikohtuasja pooled
   
      Kaebuse esitaja: Emanuela Sbarigia
   
      Vastustaja: Azienda USL RM/A, Comune di Roma, Assiprofar — Associazione Sindacale Proprietari Farmacia e Ordine dei Farmacisti della Provincia di Roma
   Eelotsuse küsimused
   
               1.
            
            
               Kas ühenduse põhimõtetega konkurentsi kaitse ja teenuste osutamise vabaduse valdkonnas, mis on muu hulgas sätestatud EÜ artiklites 49, 81, 82, 83, 84, 85, 86, on esiteks kooskõlas apteekidele kohaldatavad keelud loobuda iga-aastasest puhkusteperioodist ja jätta apteek avatuks väljaspool Lazio maakonna seaduses nr 26/2002 sätestatud lahtiolekuaegade ülempiiri ning teiseks maakonna sama seaduse artikli 10 lõikest 2 tulenev nõue, mille kohaselt Comune di Romas erandi saamine sõltub ametiasutuste kaalutlusõiguse alusel (koostöös samas artiklis sätestatud organite ja organisatsioonidega) antavast hinnangust sellele, kas taotleva apteegi asukoha puhul on tegemist eriomase linnaruumiga?
            
         
               2.
            
            
               Kas EÜ artiklitega 152 ja 153 on kooskõlas, kui avaliku apteegiteenuse osutamisele kohaldatakse — ehkki küll tarbijate tervise kaitse huvides — tingimusi, mis sarnaselt Lazio maakonna seaduses nr 26/2002 sätestatutega piiravad või keelavad võimaluse pikendada üksiku apteegi päeva, nädala või aasta lahtiolekuaegu?